Miina Gedanka isch gsi, dass mer üs so amol meh könntend gseh, do Du jo d'Planig vum nöchschta Johr erscht no macha tuasch. Tuat miar leid! Keia halt immer wieder in's gliicha Fahrwasser zruck und  wott Dii wieder amol meh für mii (üs) in Beschlag neh! S'isch halt schu kaiba schwär immer wieder bewusst drah z'denka, dass mer zwar zäma ghörend und doch nit könnt zäma sii!  I bin do allai, kann plana und (fascht alles) macha was i will, han viil Ziit für  mii, für miini Liabschta, für miini Arbeit und für miis ganza Umfäld.  Du bisch enorm engagiert, häsch Diini Familia, Diini Fründa und Bekannta, Diini Arbeit, häsch a usgfüllta Terminkalender und muasch au no luaga, dass Gäld in d'Kassa kunnt!  Denn bin do jo au no i und Du muasch luaga, wia Du alles zämma uf d'Reiha kriagsch! Jo, jo "die Kriegerin und Kämpferin", grossartig schaffsch Du das!    Ds Bewusstwerda und ds Bewusstsii vu üsera eigentlicha Situation bruch i schiins immer wieder  . . . as isch wia ds Zruckgho mit beidna Füass uf d'Erda . . . und dafür bin i dankbar.  Und trotzdäm sind's eba au grad dia Moment, wo mii erfüllen mit unterschwelliger Truur. Und as tuat sicher au abizli Weh . . .  As isch im'na so a Moment au schwär, sich an däna Wort uf z'Richta: Vertraua ha, Geduld ha, abwarta, Ziit schaffa loh! . . . . . . . . . .  I schaffa drah! . . . . . Und i schaff's!!    Au mit da Kürs häsch Du doch ganz rächt! Mach Du doch zerscht Diini Kürs! Dia, wo  Du doch so gärn no würsch bsuacha! Das do springt nit davo! Isch nur a spontani Idee gsii! Diina Pendel sait Dir denn jo au no,  ob das überhaupt öppis für Dii und mii wäri.      Do jetz no da Rescht vum SMS: . . Sproch zwüscha üs besser kennalerna. Han Dii fescht gärn!    Bis spöter . . .